xml version="1.0" encoding="UTF-8"?


Uradni list C 298/2019


| | | |
| --- | --- | --- |
| | | ISSN 1977-1045 |
| Uradni list Evropske unije | | C 298 |
| European flag | | |
| Slovenska izdaja | Informacije in objave | Letnik 62 3. september 2019 |

---

| | | |
| --- | --- | --- |
| Vsebina | | Stran |
| | IV   Informacije | |
| | INFORMACIJE INSTITUCIJ, ORGANOV, URADOV IN AGENCIJ EVROPSKE UNIJE | |
| | Evropski parlament | |
| 2019/C 298/01 | [Plenarna seja 61. zasedanja Konference odborov za evropske zadeve (COSAC) — Od 23. do 25. junija 2019, Bukarešta — Prispevek z 61. zasedanja COSAC](http://publications.europa.eu/resource/uriserv/OJ.C_.2019.298.01.0001.01.SLV.xhtml) | [1](#C_2019298SL.01000101.doc) |

---

| | |
| --- | --- |
| SL | |

---

IV Informacije

INFORMACIJE INSTITUCIJ, ORGANOV, URADOV IN AGENCIJ EVROPSKE UNIJE

Evropski parlament

| | | | |
| --- | --- | --- | --- |
| 3.9.2019 | SL | Uradni list Evropske unije | C 298/1 |

---

PLENARNA SEJA 61. ZASEDANJA KONFERENCE ODBOROV ZA EVROPSKE ZADEVE (COSAC) —

Od 23. do 25. junija 2019, Bukarešta —

Prispevek z 61. zasedanja COSAC

(2019/C 298/01)

1.   Evropske volitve

| | | |
| --- | --- | --- |
| | 1.1 | COSAC pozdravlja, da so bile 9. evropske volitve, ki so potekale od 23. do 26. maja 2019, uspešno izvedene, in je seznanjen s splošno udeležbo na njih. Ta je na evropski ravni prvič v 25 letih presegala 50 %. |

| | | |
| --- | --- | --- |
| | 1.2 | COSAC je poleg tega seznanjen s tem, da si je treba še naprej skupaj prizadevati za to, da bi postopek odločanja EU približali državljanom, da bi tako na prihodnjih volitvah dosegli še večjo udeležbo. Da bi ta cilj uresničili, COSAC spodbuja, naj nacionalni parlamenti in novoizvoljeni Evropski parlament še dodatno okrepijo odnos, da bodo pri evropski agendi bolj upoštevana pričakovanja državljanov EU. |

2.   Kohezija – skupna evropska vrednota

| | | |
| --- | --- | --- |
| | 2.1 | COSAC se zaveda, da je kohezijska politika pomemben steber evropskega projekta, in priznava njene rezultate, ki se kažejo v obliki naložb, gospodarske rasti, ustvarjanja delovnih mest ter socialne in teritorialne konvergence. COSAC meni, da bi moral večletni finančni okvir za obdobje 2021–2027 odražati dolgoročno razvojno strategijo EU. |

| | | |
| --- | --- | --- |
| | 2.2 | COSAC želi spomniti, da je kohezijska politika pomembna evropska dodana vrednost: je odraz solidarnosti med regijami in postavlja državljane v središče (kot vir navdiha in kot upravičence ukrepov EU). Zagotoviti je treba njeno ustrezno in trajnostno financiranje. |

| | | |
| --- | --- | --- |
| | 2.3 | COSAC poziva k nadaljnjim prizadevanjem na vseh ravneh, da bi zmanjšali razlike po vsej EU, tudi v najbolj oddaljenih regijah, zagotovili socialni razvoj in visok življenjski standard, izboljšali povezljivost in podprli digitalizacijo, spodbudili inovacije in podjetništvo, okrepili industrijsko strategijo ter zagotovili varnejše in bolj zeleno okolje. |

3.   Obeti za mednarodne trgovinske odnose Evropske unije – prihodnji odnosi med Evropsko unijo in Združenim kraljestvom v luči njegovega izstopa iz Evropske unije

| | | |
| --- | --- | --- |
| | 3.1 | COSAC želi spomniti, da je EU trenutno največja trgovinska partnerica več kot 80 držav po svetu, in meni, da je trgovina (če se izvaja pod preglednimi in poštenimi pogoji) bistvenega pomena za ustvarjanje blaginje. |

| | | |
| --- | --- | --- |
| | 3.2 | COSAC podpira, da bi se z reformo Svetovne trgovinske organizacije izboljšala njena učinkovitost, preglednost in odpornost na izzive 21. stoletja. COSAC se zavzema za to, da bi bili odnosi med državami večstranski, tudi na področju trgovine, obsoja pa enostranske trgovinske ukrepe, ki negativno vplivajo na gospodarsko rast in zaupanje med državami. |

| | | |
| --- | --- | --- |
| | 3.3 | COSAC pozdravlja, da skuša EU izkoristiti nove gospodarske priložnosti, in spodbuja Evropsko komisijo, naj preuči, si prizadeva za in izpogaja proste trgovinske odnose z državami in regijami Afrike, Azije, Severne in Južne Amerike ter z Avstralijo in Novo Zelandijo. |

| | | |
| --- | --- | --- |
| | 3.4 | COSAC poudarja, da EU potrebuje uravnoteženo trgovinsko politiko, v okviru katere ne samo, da se bo preučila možnost, da se enotni trg odpre za ključne svetovne partnerje, temveč tudi potreba po določitvi pravil o vzajemnosti, zlasti kar zadeva dostop do trga javnih naročil, ohranitvi socialnih in okoljskih standardov EU ter konkurenčnosti evropskih podjetij v vseh sektorjih, vključno s kmetijstvom. Zaščita enotnega trga je ključnega pomena, zato je treba razviti orodja za preprečevanje dampinškega in subvencioniranega uvoza iz držav, ki niso članice EU. |

| | | |
| --- | --- | --- |
| | 3.5 | COSAC poziva tudi, naj se pri pogajanjih o novih trgovinskih sporazumih in njihovem izvajanju spodbujajo, spoštujejo in branijo evropske temeljne vrednote, kot so demokracija in pravna država, človekove in socialne pravice, pa tudi okoljski in podnebni standardi, določeni v Pariškem sporazumu o podnebnih spremembah, ter geografske označbe, zdravje, varnost hrane oziroma dobrobit živali. Zlasti poudarja, da se je treba boriti proti ksenofobiji, rasizmu in antisemitizmu. |

| | | |
| --- | --- | --- |
| | 3.6 | COSAC želi spomniti, da ima EU zaradi pristojnosti Evropske komisije na področju trgovine zelo dobro pogajalsko izhodišče v odnosu do tretjih držav, hkrati pa poziva k bolj vključujoči trgovinski agendi, pri kateri bodo upoštevana stališča, ki jih izrazijo države članice in njihovi nacionalni parlamenti. |

| | | |
| --- | --- | --- |
| | 3.7 | COSAC je seznanjen z izidom pogajanj o institucionalnem okvirnem sporazumu, ki so potekala med EU in Švico, ter ju – glede na to, kako pomemben je njun dvostranski odnos – poziva, naj dosežeta soglasje. |

| | | |
| --- | --- | --- |
| | 3.8 | COSAC poudarja, kako pomembni so čezatlantski trgovinski odnosi in da jih je treba še izboljšati. COSAC je v zvezi s tem seznanjen s sklepom Sveta EU, v katerem je navedeno, da bi se morala EU o sporazumih o prosti trgovini pogajati le s pogodbenicami Pariškega sporazuma o podnebnih spremembah, pogajalske smernice za čezatlantsko partnerstvo za trgovino in naložbe (TTIP) so bile v njem označene za zastarele, hkrati pa je bila Evropska komisija pooblaščena, da z Združenimi državami Amerike začne pogajanja o sporazumu o odpravi tarif za industrijske izdelke. |

| | | |
| --- | --- | --- |
| | 3.9 | COSAC obsoja sistematično prakso enostranskih gospodarskih in trgovinskih sankcij, ki imajo ekstrateritorialne učinke. Zato podpira prizadevanja EU za boj proti učinkom teh sankcij, ki negativno vplivajo na njeno enotnost in pristojnosti. |

| | | |
| --- | --- | --- |
| | 3.10 | V primeru izstopa Združenega kraljestva iz EU se COSAC zavzema za privilegirane trgovinske odnose s to državo po izstopu, in sicer v okviru sporazuma o izstopu in izjave o prihodnjih odnosih med Združenim kraljestvom in EU. Hkrati pa poudarja, da je treba pri tem vztrajati na celovitosti enotnega trga, neločljivosti štirih svoboščine in tem, da mora Združeno kraljestvo izpolniti svoje finančne obveznosti do EU. |

4.   Evropski izobraževalni prostor kot gonilo za preoblikovanje in krepitev enotnega trga

| | | |
| --- | --- | --- |
| | 4.1 | COSAC opozarja, da morajo vsi izobraževalni sistemi in sistemi usposabljanja v EU slediti tehnološkemu napredku, izpolnjevati pričakovanja trga dela, hkrati pa ohranjati notranjo vrednost celostnega izobraževanja in mlajše generacije pripraviti za visokokvalificirana delovna mesta prihodnosti in za podjetništvo, ki bo temeljilo na inovacijah. Na pragu četrte industrijske revolucije sta izobraževanje in usposabljanje bistvena za povečanje blaginje in konkurenčnosti evropskega gospodarstva ter za preoblikovanje enotnega trga v prostor, kjer najbolj inovativna podjetja najdejo najbolj kvalificirano delovno silo. |

| | | |
| --- | --- | --- |
| | 4.2 | COSAC ob upoštevanju pravnega okvira Pogodb priznava nacionalne in regionalne pristojnosti na področju izobraževanja in usposabljanja ter priporoča, da se EU, njene države članice in vse ustrezne zvezne enote še bolj usklajujejo, da bi ustvarile vključujoče, prožno, celovito in visokokakovostno izobraževalno okolje, ki bo izpolnjevalo zahteve digitalne dobe in nove tehnologije. |

| | | |
| --- | --- | --- |
| | 4.3 | COSAC meni, da so visoka in primerljiva stopnja izobrazbe in digitalnih spretnosti in znanj po vsej EU ter skupni okvir za lažje priznanje digitalnih potrdil bistvenega pomena za okrepitev in poglobitev enotnega trga. |

| | | |
| --- | --- | --- |
| | 4.4 | COSAC sicer pozdravlja prizadevanja, da bi bil evropski izobraževalni prostor vzpostavljen do leta 2025, a poziva Evropsko komisijo, naj da nov zagon izvajanju okvira vseživljenjskega učenja, zlasti tako da spodbuja komunikacijo in podpira akcijske načrte evropskih agencij. Poleg tega poudarja, da je treba financirati raziskave na področju pedagogike. |

| | | |
| --- | --- | --- |
| | 4.5 | COSAC – ob upoštevanju, da so za oblikovanje svojih izobraževalnih sistemov pristojne države članice – poziva k ukrepom v podporo poklicnemu izobraževanju in usposabljanju, mobilnosti, zaposlovanju mladih in podjetništvu mladih, zlasti tako da se obravnavajo izzivi, povezani s prehodom iz šolanja v zaposlitev, razvije program Erasmus za vajence ter sistemi usposabljanja in izobraževalni sistemi prilagodijo digitalni dobi ter razvoju umetne inteligence. |

| | | |
| --- | --- | --- |
| | 4.6 | COSAC se zavzema za izobraževanje na področju naravoslovja, tehnologije, inženirstva in matematike, večjo vključenost poslovnega sektorja v digitalno izobraževanje na vseh ravneh ter spodbujanje javno-zasebnih partnerstev na področju izobraževanja, povezanega z visoko tehnologijo, kot so aero- in kozmonavtika ter kvantni računalniki. |

| | | |
| --- | --- | --- |
| | 4.7 | COSAC poziva nacionalne in regionalne parlamente, naj opredelijo in izmenjujejo primere najboljše prakse, da bi razvili prožne, vključujoče in visokokakovostne izobraževalne sisteme in sisteme usposabljanja ter evropski izobraževalni prostor prilagodili digitalnemu in tehnološkemu razvoju, zlasti z nadgradnjo pobude o mrežah evropskih univerz, s katero se spodbuja vzpostavitev mrež, v katere bi se po pristopu od spodaj navzgor povezovale univerze po vsej EU. |

| | | |
| --- | --- | --- |
| | 4.8 | COSAC poziva nacionalne in regionalne parlamente, naj spremljajo razprave, ki na ravni EU potekajo o izobraževanju, usposabljanju in kulturi, ter svoje vlade spodbujajo, da te teme obravnavajo prednostno. |

5.   Gospodarstvo, ki temelji na inovacijah, tehnološkem napredku in družbenem učinku – vloga parlamentov pri spodbujanju novega gospodarstva v EU

| | | |
| --- | --- | --- |
| | 5.1 | COSAC poudarja, da je treba s preglednim političnim dialogom ter ekonomskimi, socialnimi, pravnimi in etičnimi pregledi zagotoviti zakonodajo, s katero bo mogoče dohajati in spodbujati inovacije v digitalni in tehnološki dobi. |

| | | |
| --- | --- | --- |
| | 5.2 | COSAC meni, da sta tehnološki napredek in umetna inteligenca ključna dejavnika za enotni trg, saj evropskemu gospodarstvu zagotavljata veliko konkurenčno prednost v svetovnem merilu, zato je zanju treba sprejeti skupen in usklajen zakonodajni okvir, skladen z načelom subsidiarnosti. |

| | | |
| --- | --- | --- |
| | 5.3 | COSAC poziva Evropsko komisijo, naj tehnološki napredek in zlasti umetno inteligenco v naslednjem mandatu obravnava kot glavni prednostni nalogi, naj spodbuja, opravlja in pospešuje vsa potrebna posvetovanja na teh področjih ter pripravi ustrezne predloge, da bi preprečili morebitne vrzeli med novimi tehnologijami in zakonodajnim okvirom. |

| | | |
| --- | --- | --- |
| | 5.4 | COSAC meni, da bi morala tehnološki napredek in zlasti umetna inteligenca delovati v dobro in ne v škodo ljudi; biti morata obvladljiva, cenovno dostopna in zanesljiva, uporabljati pa bi ju bilo treba premišljeno, usklajeno in pregledno, pri tem pa bi bilo treba v celoti spoštovati posamezne in kolektivne pravice ter obveznosti. |

| | | |
| --- | --- | --- |
| | 5.5 | Glede na to, da tehnološki napredek in zlasti umetna inteligenca prinašata tako tveganja kot priložnosti, COSAC opozarja, da je treba zagotoviti, da bosta v celoti skladna s potrebami državljanov, in poziva, naj se sprejmejo celoviti ukrepi, da se ublaži njun vpliv na trg dela in njun invaziven značaj. Posebno pozornost bi bilo treba nameniti pravicam uporabnikov, potrošnikov in delavcev, prispevkom za socialno varnost ter novim poklicnim kvalifikacijam in novim industrijskim strategijam. |

| | | |
| --- | --- | --- |
| | 5.6 | COSAC meni, da je pri reguliranju novih tehnologij pomembno preverjati tudi subsidiarnost in sorazmernost, ter poziva parlamente in Evropsko komisijo, naj spodbujajo in zagotavljajo pošteno financiranje vrednostnih verig po vsej EU, spodbujajo socialni in politični dialog ter krepijo zaupanje v nove tehnologije. |

6.   Subsidiarnost in sorazmernost

| | | |
| --- | --- | --- |
| | 6.1 | COSAC ponovno izraža veliko zanimanje za nadaljnji razvoj mehanizmov za preverjanje subsidiarnosti in sorazmernosti ter želi, da institucije EU še naprej izboljšujejo uporabo teh dveh načel, saj se z njima ukrepom institucij podeljuje večja demokratična legitimnost. |

| | | |
| --- | --- | --- |
| | 6.2 | COSAC poziva parlamente, naj v skladu s Pogodbama v celoti izkoristijo potencial postopkov preverjanja subsidiarnosti in sorazmernosti ter podprejo izboljšanje političnega dialoga z evropskimi institucijami ter tako povečajo preglednost oblikovanja politik EU in državljane približajo EU. COSAC v zvezi s tem izraža željo, da bosta nova predsednica Evropske komisije in novi predsednik Evropskega sveta demokratično odgovornost in preglednost odločanja EU postavila v središče svojega pomembnega dela. |

| | | |
| --- | --- | --- |
| | 6.3 | COSAC poziva Evropsko komisijo, Evropski parlament in Svet EU, naj hitro dosežejo dogovor o tem, da se božični, novoletni in velikonočni prazniki pri osemtedenskem roku za predložitev obrazloženih mnenj ne bodo šteli. |

| | | |
| --- | --- | --- |
| | 6.4 | COSAC pozdravlja sporočilo Evropske komisije z naslovom Načeli subsidiarnosti in sorazmernosti: krepitev njune vloge pri oblikovanju politik EU, zlasti pa pozdravlja ukrepe, ki zadevajo skupno razumevanje subsidiarnosti in sorazmernosti, ter večjo vključenost lokalnih in regionalnih organov v oblikovanje politik EU. COSAC pozdravlja tudi, da se je o tej temi razpravljalo na konferenci o subsidiarnosti, ki je v okviru avstrijskega predsedovanja Svetu EU potekala 15. in 16. novembra 2018 v Bregenzu. COSAC ponovno poudarja, kako pomembno je nacionalne parlamente in Evropski parlament povabiti, naj dejavno sodelujejo pri razpravah o tem, kako povečati vlogo načel subsidiarnosti in sorazmernosti pri oblikovanju politik EU. |

| | | |
| --- | --- | --- |
| | 6.5 | COSAC poziva, naj se v novem institucionalnem obdobju ambiciozno pristopi k povečanju vloge nacionalnih parlamentov pri oblikovanju politik EU. |

---